Билки за нисък прогестерон. Как да го регулираме без хапчета?\nЛек от природата (Модератор: dani_ j)\n« -: Март 13, 2016, 08:04:03 am »\nЗдравейте! Имам нисък прогестерон и вече около година се тъпча с дуфастон за да имам цикъл. Реших да приемам и масло от вечерна иглика. Така забременях, но плодът спря да се развива след 6-тата седмица. Докторите ми казаха, че причината не е била за това че имам хормонален дисбаланс. Страх ме е от друг такъв резултат и сега искам да предприема билколечение.\nЗнаете ли билки, които са помогнали при подобен проблем?\nRe: Билки за нисък прогестерон. Как да го регулираме без хапчета?\n« Отговор #1 -: Март 13, 2016, 18:00:55 pm »\nПрогестерон се изследва на 7 дена след доказана овулация с тестове или фоликулометрия. Ти кога го изследва на кой ден, и какви други изследвания си правила. Най добре потърси репродуктивен специалист и не си назначавай сама лечение, билките понякога могат и да бъдат опасни освен полезни. Най добре потърси репродуктивен специалист\n« Отговор #2 -: Март 14, 2016, 06:52:17 am »\nИзследвам го на 21 ден от менструациата. Всичко при мен започна със зацапване (кафяво) около 14 ден на цикъла. И така започнах да изследвам ЖПХ и хормони на щитовидната. Всичко е в норми, без прогестерона. Първо бях на дуфастон 3 месеца и хормона влезе в норми. Но имах една менструация без дуфастон и след това отново спря да ми идва ако не го предизвикам с препарата.\n« Отговор #3 -: Март 14, 2016, 13:14:06 pm »\nПриродата е най-добрия лечител\n« Отговор #4 -: Март 14, 2016, 14:41:55 pm »\nЦитат на: petttto в Март 14, 2016, 13:14:06 pm\nПриродата ... в какъв смисъл?\n« Отговор #5 -: Март 14, 2016, 18:36:55 pm »\nАко някои знае билки, които са му помогнали. . Аз сега взимам мака на прах от една седмица, но ако някой знае нещо друго, моля да сподели!\n« Отговор #6 -: Март 14, 2016, 23:54:10 pm »\nНапълно съм съгласна с казаното по-горе, че дисбаланса е следствие от някакъв "проблем" в динамиката на организма. За нещастие обаче, традиционната медицина третира симптома и не търси първопричината.\nСлед като е пробвано "традиционно" лечение и то БЕЗ успех, напълно е редно да се запитаме, до кога ще третираме симптома и кога ще адресираме проблема?!\nМоят опит с репродуктивните специалисти в България е от преди 12-13 години и сега може да са се променили нещата, но тогава никой НЕ препоръчваше билки, добавки, диета, здравословен режим и подобни, а се разчиташе главно на химикали и традиционни фармацевтични медикаменти.\nНа запад в репродуктивните клиники имат по-разчупен и нетрадиционен подход. Пак се залага на традиционните лекарства (никой не е против тях, включително и аз), но изключително се залага и на добавки и промяна в начина на живот.\nТъй като тук никой не пожела да даде съвет, ще си позволя да коментирам и да препоръчам информация, която съм прочела на сайтовете на чуждестранни репродуктивни клиника (репродукцията не съществува само в БГ и със сигурност не е измислена в БГ) или лично съм получила от репродуктивните специалисти, с които съм се консултирала в чужбина.\nПърво, за да е нисък прогестерона, значи естрогенът доминира и трябва него да "намалим", което от своя страна ще доведе до дигане на прогестерона.\nМалко е като кръвната захар --> колкото повече захар ядем, толкова повече хапчета трябва да изгълтахме, за да неутрализираме ефекта. Спрем ли захарта, малко по малко нещата се балансират и дозата хапчета намалява.\nТа за намаляне на естрогенът е необходимо да се съблюдава приемът на храни, засилващи естрогенът. Такива са млечните продукти, месото, кафе, и храни и напитки съхранявани или опаковани в пластмасови или найлонови опаковки съдържащи бисфенол а.\nЕстрогенът се "разгражда" в черния дроб, така че е редно да се изследва черен дроб (може да има някакво затормозяване там и от това да идва проблемът). Също свързана с черния дроб и детоксификацията на организма е и генната мутация mthfr, която се изследва в генетичния пакет тромбофилия. Ако там се окаже проблемът, значи от там трябва да се започне...\nКомплексни са нещата и не можем да очакваме, ако проблемът е в черния дроб (невъзможност да "разгради" естрогена), да се тъпчем с противозачатъчни и да чакаме да се увеличи прогестеронът...\nТа след като сме изследвали черен дроб и сме пуснали генетичните мутации за теомбофилия, след като сме "ограничили" егтеогенната храна, можем да приемаме и следните добавки, за подпомагане на организма да преработи естрогена и да произведе прогестерон:\nВитамин Б6 --> спомага черния дроб в "разграждането" на естрогена...\nВитамин С -->доказано помага за увеличаване на прогестеронът.\nХрани богати на цинк и магнезий, или съответните под формата на витамини.\nБилка Витекс (билкови хапчета от тази билка) също се препоръчват.\nНай-добре е традиционната медицина да е съчетана с правилен начин на живот, здравословно хранене и адекватен прием на витамини и добавки. Иначе се получава като със захарта, както горе казах --> да се тъпчем със захар (естеоген) и да чакаме нормалната медицина да реши проблема е доста несериозно...\nбел. мод. - Изписването на лекарства и техните дозировки се прави само и единствено от дипломиран лекар\n« Последна редакция: Март 15, 2016, 08:53:19 am от magi_st »\n« Отговор #7 -: Март 15, 2016, 07:00:38 am »\nБлагодаря ти, Макияки! Много ценно и подробно обяснение на проблема. Никои до сега не ми беше разяснил така нещата. В повечето случаи лекарите действат локално, а не комплексно. А дори и да ги знаят тези неща и ти ги споменат в разговора, след това не назначават изследвания. Сега ще спра месото (ще се помъча да спазвам Великденския пост) , взимам витамини и ще пусна изследването което ми каза на черния дроб.\n« Отговор #8 -: Март 15, 2016, 08:51:35 am »\nТочно защото нещата са много комплексни и трябват подробни изследвания е хубаво да се отиде при специалист, а не да се дават така съвети в интернет.Да нямам против да се промени начина на живот, но лечение, добавки и всичко друго трябва да се изпише от лекар.\nМаки, ще те помоля в момента в който покажеш докторската си диплома и предявиш желание да консултираш тук, тогава да даваш толкова пространствени мнения за лечение.\n« Отговор #9 -: Март 15, 2016, 10:06:49 am »\nЦитат на: magi_st в Март 15, 2016, 08:51:35 am\nАбсолютно подкрепям мнението ти Маги. Ще ми се да добавя не само докторска диплома, а и по съответната специалност да видим.\nИнтернета е хубаво нещо, ама нали все пак колкото и да четем там доктори няма да станем та ..... всичко с мярка, иначе големи бели стават.\n« Отговор #10 -: Март 15, 2016, 16:39:07 pm »\nСъжалявам, ако съм засегнала дипломираните лекари, но никога НЕ съм, нито пък бих си позволила да коментирам или изписвам лекарства и добавки, за които се изисква докторска диплома.\nЛекарствата са такива, които се делят на "със рецепта" и "без рецепта". Тези, за които толкова се засегнахте са от типа "без рецепта" и дозата е описана подробно на опаковката на витамина не съм си я измислила аз\nВ темата за въпроси към специалист не съм давала съвети, тук е тема за билки?\nНека не забравяме, че не е необходимо да имаме лекарска диплома, за да си бъдем полезни.\nХубав и усмихнат ден на всички\n« Последна редакция: Март 15, 2016, 16:50:40 pm от makiyaki »\n« Отговор #11 -: Март 30, 2016, 18:49:48 pm »


САГБАЛ „Д-р Щерев“ и първото раждане с дула там – За раждането и акушерството\nHome » Къде и с кого? » САГБАЛ „Д-р Щерев“ и първото раждане с дула там\nТози месец „опознах“ специализираната АГ болница „Д-р Щерев“ – имахме възможността да разгледаме болницата, да научим много неща за нея, заснехме клип и се срещнахме с доц. Атанас Щерев. Утре, на 26 март, събота, ще гостувам в училището за бременни на тази болница и ще говоря за предимствата на естественото раждане.\nНа 4 март там протече и първото раждане с дула за тази болница – този път дулата не съм аз, тя се казва Кристина, от Германия е, а това раждане беше първият й опит като дула. Майката се казва Людмила и е посещавала йога за бременни при нас, в Център Естествени идеи. Людмила искаше активно естествено раждане, но за съжаление не протече точно така, както се е надявала – било е ускорено с окситоцин, имало е и упойка, натискане по корема, епизиотомия. Избраната от нея лекарка не е успяла да присъства на раждането, а лекарите, които са били там, не са имали представа какви са предпочитанията на майката. Людмила е постъпила в болницата по-рано, отколкото е възнамерявала, с 4 см разкритие и чак тогава се е обадила на дулата, така че тя е пристигнала в болницата вече след като са включили системата с окситоцин. От персонала на болницата са били много любопитни какво прави дулата, но са я оставили да си върши работата. Дулата не говори български, така че е комуникирала основно с майката. Останала е много неприятно изненадана от подхода на лекарите и начина, по който е протекло раждането. Но честно казано аз изобщо не се изненадвам, предвид факта, че по принцип това е начинът, по който протичат повечето раждания в България, а и обстоятелствата, които изброих по-горе. 🙁 Така че първият опит за съжаление не е много позитивен…\nЗасега нямам лични впечатления от лекарите в тази болница. Има добри отзиви за д-р Ганева и д-р Савова, но не съм се срещала с тях. Доц. Щерев определено осъзнава необходимостта да се насърчава естественото раждане и има желание да се работи в тази насока. Той е изключително ерудиран човек и вдъхва уважение, въпреки, че не съм напълно съгласна с него по всички въпроси. От клипчетата, които направихме, сами ще можете да си съставите впечатления. За съжаление не успяхме да интервюираме дулата на Людмила, но все пак се надявам и това да стане.\nЕто и малко повече информация за болницата:\nБолницата предлага лекарска грижа за проследяване на целия период на бременността, провеждане на съпътстващите медицински консултации и изследвания и извършване на самото раждане. Тове е единствената ин-витро клиника в България, която предлага всички необходими грижи от зачеването, през проследяването на бременността до раждането. През 2010 г там са осъществени 260 раждания, средната възраст на родилките е 31 години, процентът цезарово сечение е 69%, раждания с епидурална упойка – 9,7%, индуцирани раждания – 2%, епизиотомия – 0,38%, раждания с вакуум или форцепс 0%.\nЦената за нормално и оперативно раждане е еднаква. При раждане на здравно-осигурени жени цената на пакета за комфортна грижа и престой е 1995 лв. При частно заплащане на раждането, неговата цена е 2350 лв. Болницата има предродилна зала, операционна, родилна зала, интензивен сектор за следродилни и следоперативни грижи. В предродилна зала могат да раждат едновременно две жени, което по принцип се случва рядко. След раждане в първите два часа жените стоят в стая за реанимация, ако са родили естествено, и 24 часа, ако са родили секцио. През това време, ако родилката не е изявила желание да си отпочива и възстановява и иска нейното бебе да е до нея, то е там. Раждането с придружител е напълно свободно и не се заплаща допълнително, единственото нужно е медицинският екип да бъде предупреден предварително. Придружителите може да са двама, възможно е да се присъства и по време на секцио.\nВинаги на смяна има минимум по един лекар и две акушерки с готовност да се включи при спешност втори лекар. Всеки ден от 8 ч. до 20 ч. има анестезиолог, а в часовете от 20 ч. до 8 ч. има готовност за неговото спешно включване в раждане. В следродилните грижи отново се включва 24-часово наблюдение от екип от минимум един лекар и две акушерки. Екипът на АГ болница „Д-р Щерев” има готовност за овладяване на тежки състояния при родилката, възникнали при постъпване, по време на раждане или в следродилното й възстановяване. Болницата разполага и с кувиоз при по-тежки състояния при новороденото. При животозастрашаващи състояния при новороденото болницата разполага със специализиран транспорт (линейка) за превозване на бебето до 1ва АГ болница „Св. София”, до СБАЛАГ „Майчин дом” и до болница „Токуда”, с които АГ болница „Д-р Щерев” има договорни отношения за спешен прием. (до момента не се е налагало такова транспортиране от създаването на родилното отделение през 2006 г.)\nВсяка стая за престой на родилки и бебетата им разполага със собствен санитарен възел и баня и е оборудвана с телевизор и кабелна телевизия, климатик, мини бар (хладилник), телефон и безжичен интернет достъп. Има общо 5 стаи, от които три са двойни и две са единични. При наличието на свободни места, родилките приоритетно се настаняват по една в стая, освен ако те нямат желание за друго. Спазва се принципът за неотделяне на майката от детето й. По желание бебето може да се гледа от акушерка в отделна стая до възстановяването на майката и до момента, в който тя се почувства готова да вземе детето при себе си. Процедурите върху бебетата (смяна на памперси, къпане, ваксини и т.н.) се извършват пред и с участие на майките при желание за това. Ако жените нямат желание процедурите се извършват в отделна специализирана стая от акушерките. Ваксинациите се извършват при същите условия (има опция при вземането на информирано решение и подписване на съответните документи, родителите да се откажат от необходимите първи ваксинации на тяхното бебе). Болницата подкрепя кърменето. Предстои акушерките от болницата да се включат в програмата на Националния комитет по кърмене към МЗ и болницата да участва в инициативата „Болница, приятел на бебето.” По време на престоя в родилното отделение на майката се предлага закуска, обяд и вечеря с възможност за избор от меню. Родилката получава нощница, хавлии, чехли, помпичка за кърма и всички необходими санитарно-хигиенни принадлежности. На бебето се осигуряват всички необходимо за неговия престой в болницата. Няма ограничения за свиждане след раждането, но се препоръчва те да стават в определените за това часове – от 11 до 12 ч. и от 17 до 18 ч. всеки ден.\nВсякa пациенткa в АГ болница „Д-р Щерев” избира лекаря, който ще води раждането в периода на проследяването на бременността или при предварителния преглед като това не се заплаща допълнително. В редки извънредни случаи при невъзможност посоченият лекар да води раждането, неговата позиция се поема от друг акушер-гинеколог. Възможен е избор на акушерка и за това не се заплаща допълнително. Дни на отворените врати се провеждат ежемесечно във всеки втори четвъртък от месеца. Болницата провежда и ежемесечен курс на Училище за бъдещи родители с три поредни лекции, разглеждащи периода на бременността, протичането на раждането и първите грижи за новороденото.\nПациентите на АГ Болница „Д-р Щерев“ ползват преференциални намаления за вземане и съхранение на стволови клетки към тъканна банка „Булген“ – между 450 и 1000 лв. в зависимост от различните схеми на плащане. Болницата предлага на пациентите си широк набор от съвременни асистирани репродуктивни технологии и методи като: вътрематочна инсеминация, IVF (ин витро оплождане), ICSI, TESE, PESA, PBMC, FISH, ко-култивиране, замразяване и криопрезервация на яйцеклетки, сперматозоиди или ембриони и т.н. Раждане във вода не се предлага. Студенти и стажанти присъстват в редки случаи. Престоят след нормално раждане е 3 дни; след секцио: 5 дни. За да се роди в АГ болница „Д-р Щерев” е необходимо единствено да е проведен поне един предварителен преглед в седмиците преди жената да дойде за раждане, за да може медицинския екип да е запознат с нейното състояние и това на плода.\nЗа повече информация http://www.ivf-bg.com/\nА ето и клипчетата.\n← Често задавани въпроси за дулата\n„Минусите“ на естественото раждане →


Хамбургер смени президента, треньора и спортния директор - Flashnews\nсъбота, 17 април, 20:22\nХамбургер спешно се нуждае от точки и вдъхновение\nпубликувана от Alex Popov на 12 март, 2018\nНамиращият се в колосална криза отбор на Хамбургер уволни треньора Бернд Холербах. Северняците назначиха на негово място треньора на младежкия състав Кристиан Тиц. В последния кръг от Бундеслигата Хамбургер катастрофира с 0:6 при гостуването си на Байерн Мюнхен и по този начин се доближи още повече до първото си изпадане от Бундеслигата.\nХолербах изкара едва седем седмици\nХолербах изкара едва седем седмици на поста. Той не успя да спечели нито един от седемте мача, в които води тима. Хамбургер заема предпоследното място в класирането, на цели седем точки от 16-та позиция, която дава право на участие в бараж за оцеляване.\nБез президент и спортен директор\n„Убедени сме, че трябва да опитаме да направим нещо, за да запазим шансовете си за оцеляване“, обяви изпълнителният директор на клуба Франк Ветщайн. Той заема поста временно, след хаоса от миналата седмица. Тогава президентът Хериберт Брухаген и спортният директор Йенс Тод също бяха уволнени.


Гняв в ЦРУ: Мистериозният хавански синдром порази член от делегацията на Бърнс до Индия - BG VOICE\nЧлен от екипа на директора на ЦРУ Уилям Бърнс е бил поразен от т.нар хавански синдром, докато са били на посещение в Индия този месец.\nНеназованият разузнавач се е наложило да получи медицинска помощ, разказват източници на CNN.\nСлучката е накарала Бърнс буквално да почервенее от гняв, пишат още от американската медия.\nВ ЦРУ смятат, че смразяващият инцидент е бил директно послание към директора им, че никой не е в безопасност, включително и тези, които работят на най-високо ниво в американските служби за сигурност.\nТова е втори инцидент в рамките на месец, в който се съобщава за Хаванския синдром, който причинява проблеми със слуха, паметта и както и гадене.\nПрез август визитата във Виетнам на вицепрезидента на САЩ Камала Харис беше забавена, когато бяха докладвани няколко случаи на нетипичното заболяване сред американски служители. В два от случаите дори е била необходима бърза медицинска намеса и евакуация.\nСитуацията в Индия е причина за повишена тревога, защото не е ясно как организаторите на атаката са знаели подробности за посещението на делегацията от ЦРУ и как са могли да планират подобна агресия, пише още CNN.\nРазследващите случаите на хаванския синдром в САЩ все още не могат да определят какво или кой причинява мистериозните симптоми и какъв точно е механизмът на атаката. Случаите започнаха в края на 2016 в Куба, като такива вече са съобщени в Русия, Китай, Австрия и други страни.\nТакъв случай имаше и в САЩ, който засегна служители от администрацията на Белия дом, когато президент беше Доналд Тръмп, като симптомите ги сполетяха само на метри от Овалния офис.\nОще по тематаИндияУилям БърнсХавански синдромЦРУ\nДевет души са загинали и 27 са ранени при катастрофа в Индия\nСамолет заседна под мост в Индия (ВИДЕО)\nНапрежение – Китай струпва армия на границата с Индия


Кандидатът за народен представител Валентин Милушев: Не се притеснявам, че представлявам ПП ГЕРБ - Новини от Самоков и региона\nHome/Регионални/Политика/Кандидатът за народен представител Валентин Милушев: Не се притеснявам, че представлявам ПП ГЕРБ\n0 1 696 Less than a minute\nИзборите са време, в което всеки човек има възможността да упражни правото си на глас. Това е отговорност на всеки гражданин на България, който милее за мястото в което живее и очаква най-доброто за него. За да може да съществува тук, тук да изкарва прехраната си и отново тук да отглежда своите деца и семейство.\nЛично аз не се притеснявам, че представлявам ПП ГЕРБ. Хората, които искат да „изчегъртат“ направеното от ГЕРБ за Община Самоков трябва да махнат изградените пътища между Самоков – Дупница, Самоков – Боровец, Самоков – Драгушиново, Самоков – Доспей, обходния път за с. Белчин. Трябва да махнат също изградените канализация и водопровод в селата Доспей и Белчин. Трябва също да спрат строящия се в момента път Самоков – Ихтиман и подобренията, които се извършват по пътя Самоков – София. Също така трябва да се зачеркне колко много домакинства и жилища се възползваха от възможността за енергийна ефективност. С две думи трябва да изтрият, всичко направено през последните 4-5 години за Община Самоков.\nЛесно е да хвърляш обвинения, по-трудно е да се захванеш и да довършиш нещо до край. Не може с лека ръка да се отхвърлят неща, от които ежедневно се възполват много хора, включително в Община Самоков. Има още много заложени приоритети за изпълняване. Надявам се хората, които вярват в мен да ми гласуват своето доверие, за да продължим заедно да работим за развитието на Самоков и Софийска област.\nПодкрепете ме с номер 5 и преференция 105.\nСъобщение от Сдружението на писателите в Самоков\nСестрите Мария и Жени Стоянови заедно с Мария Чешмеджиева представиха съвместна изложба


100% пчелен, суров, чист органичен мед Здравословен Живот.\nПоследно обновяване на информацията: 29.05.2015 г.\nЗнаете ли колко е приятно за наблюдение едно от чудесата на природата или как работната пчелица се движи от цвят на цвят, събирайки цветен нектар, който след това се превръща в прекрасния, златен заместител на рафинираната захар, с неустоим аромат и любим на малки и големи вкус. Знаете ли че през целия си живот всяка пчела събира достатъчно нектар, за да направи едва 1/12 чаена лъжичка мед?\nМедът се състои от приблизително 17% вода и 82.5% захари (фруктоза, глюкоза, захароза, малтоза и тризахариди). Остава около 0.5% за киселина, протеин (включително ензими и цветен прашец), алкохоли, восък и минерали. Съставът на меда варира значително от кошер да кошер, в зависимост от областта, в която е събиран, както и от сезона. Тъмният мед съдържа повече минерали като сяра, натрий и калий.\nЗа да се възползвате в максимална степен от полезните характеристики на меда (Научете повече за тях ТУК), избирайте чист, суров мед, който съдържа витамини, минерали и ензими, които не присъстват в рафинирания мед. И въпреки че много от здравните качества на меда все още се нуждаят от допълнителни строги научни изследвания, ние горещо препоръчваме неговата консумация. Естественият натурален мед е в пъти по-добър в унищожаването на бактерии от изкуствения мед. По този повод и ние заредихме нашия он-лайн магазин Здравословен Живот с нов БИО мед в пет атрактивни разновидности.\nВсеки от вас може да закупи изцяло български БИО мед от акация, с Био сертификат. Акациевият мед е светъл на цвят, прозрачен, с мек вкус, съдържащ нотки на ванилия. Поради високото си съдържание на фруктоза, акациевият мед рядко се захаросва (в сравнение с други сортове, остава течен за дълъг период от време (1 - 2 години)).\nТой съдържа съединения, наречени флавоноиди и феноли, които действат като антиоксиданти. Антиоксидантите предпазват клетките от щети, нанесени от свободните радикали. Този вид мед има около 46 милиграма на килограм. Акациевият мед е с нисък гликемичен индекс, които може да е от полза за регулирането на кръвната захар. Използван е в традиционната руска медицина за лечение на респираторни инфекции, безсъние, бъбречни заболявания и главоболие.\nАкациевият мед съдържа 35.98% глюкоза и 40.35% фруктоза - плодова захар - най-сладкото вещество в природата (фруктоза е 1,7 пъти по-сладка от захарозата - захар, произведена от захарно цвекло и захарна тръстика, и 2 – 2.5 пъти по-сладка от глюкозата).\nУспешно се използва като успокоително средство за нервни болести, безсъние, за лечение на очни заболявания. Има антибактериално и антисептично действие и се препоръчва при жлъчни, бъбречни и стомашно-чревни заболявания. Акациевият мед е най-добрият мед за деца, тъй като има много витамин А (каротин). Помага при нощно напикаване при децата, като спомага за задържане на влагата в организма и в същото време успокоява.\nЛиповият мед има различни полезни свойства. Това е един от първите видове мед, който хората оценяват и на полезните качества, на който се радват в продължение на хиляди години. Още в предхристиянските времена в Европа, липата е считана за мистично дърво на живота, дърво на здравето, на справедливостта, на победата, символ на плодородието и обект на поклонение.\nБелият цвят на меда не се променя, освен по време на кристализация. Неговият аромат е описан като свеж дървесен с нотка на мента, камфор и балсамов аромат. Характеризира се с устойчив послевкус и лека тръпчивост.\nЛиповият мед съдържа около 400 вещества и съединения, които са жизненоважни за човека и за оптималната активност на организма. Съдържа само 20% вода, а останалите 80% - е сухо вещество, по-голямата част от него - фруктоза и глюкоза, която се усвоява лесно от организма, в оригиналния си вид, без да се изисква консумацията на енергия. Този мед е богат на малтоза, съдържа около 6-8% от нея. Тя се формира по време на зреенето на продукта, наличието на това има благоприятен ефект върху храносмилането. Липовият мед съдържа следните витамини, по-специално: Витамин B 1 (тиамин), Витамин B 2 (рибофлавин), Витамин B- 5 (пантотенова киселина), Витамин В 6 (пиридоксин), Никотинова киселина, Витамин H (биотин), Витамин РР (ниацин), Токоферол, Витамин С (аскорбинова киселина). Важно предимство на продукта е, че съдържа витамини в много добра комбинация с други важни вещества, което води до неговия лечебен ефект. Богат е на разнообразие от микро- и макроелементи, като калий, калций, сяра, мед, йод, алуминий, никел, фосфор, хлор, магнезий, манган, цинк, кобалт и др., като съдържа и органични и неорганични киселини: лимонена, глюконова, млечна, ябълчна, винена киселина, линоленова киселина, оксалова киселина, янтарна киселина, солна киселина и фосфорна. Органичните киселини предизвикват приятен кисел вкус на меда, като допринасят и за неговия аромат и бактерицидни свойства. Важен компонент на продукта е цветният прашец от липа - източник на аминокиселини и протеини, от които се нуждае тялото.\nДруга причина, поради която липовият мед се абсорбира добре от организма е, че много минерали в него са точно в същата концентрация, както в кръвта. Редовната консумация на липов мед помага за поддържане на адекватно осмотично налягане на клетъчно ниво, нормализира обмяната на веществата, има благоприятен ефект върху храносмилането и хормоналната активност.\nДруга част от добре повлияните от консумацията този вид мед здравословни неразположения включва настинка, кашлица (като средство за изпотяване), невроза, сърдечни болести, безсъние и стрес. Древният учен, философ и лекар Авицена, автор на много книги за изцеление, лекува епилепсия, психотично състояние, главоболие, ревматизъм, подагра, заболявания на бъбреците, пикочните пътища и женски репродуктивни органи с липов мед. Много от неговите рецепти са оцелели през годините и успешно са използвани в медицината. Чаша чай с липов мед е полезен при лечение на заболявания на черния дроб, жлъчния мехур и възпаление на стомашно-чревния тракт. Има добро действие и при офталмологията, тъй като съдържа вещества, които са полезни за ретината (разтвор с мед за изплакване на очите). Липовият мед има диуретично и слабително действие.\nТози мед е с най-добри антибактериални свойства, има отхрачващ, противовъзпалителен, успокоителен ефект. Той се използва за възпалено гърло, ларингит, бронхит, астма. Като мехлем е ефективен при лечение на рани и изгаряния, екзема, възпаление на млечните жлези и други възпалителни заболявания.\nКогато се използва в козметиката съдържащите се с него витамини и аминокиселини омекотяват кожата, подобряват кръвообращението и стимулират липидния метаболизъм. Поради съдържанието на витамини от група В, С и Е медът помага за възстановяването и подмладяване на клетките.\nМедът от кориандър е с кехлибарено-кафяв цвят и с изключителен аромат. Характерна е много бърза кристализация. Този мед е един от най-богатите на микроелементи, необходими за кръвообразуването: желязо, мед и манган. Прилага се успешно при язва и гастрит. Ефективно отхрачващо средство при бронхит и пневмония. Наричан още "мъжки мед" поради свойството си да повишава потентността.\nМедът от слънчогледи е сладка течност, която се прави от нектара на тези красиви растения. Той е с мек вкус и цвят в средните нюанси на жълтото. Медът от слънчогледи съдържа редица витамини и минерали, и е известен с антимикробното си действие.\nТой действа благоприятно върху стомаха, червата, функциите на белия дроб, бъбреците, както и при сърдечно-съдови заболявания. Благоприятства зарастването на рани, дерматит, ринит и синузит. Препоръчва се при по-възрастните хора, които се нуждаят от почивка и допълнителна енергия, както и за децата по време на тяхното развитие.\nПоради изключителните си лечебни свойства мед от слънчоглед се препоръчва за всички видове настинка и грип. За възползване в максимална степен от неговите полезни характеристики е най-добре да се разтвори в чай с температура на водата под 45 градуса.\nМедът от магарешки бодил се препоръчва при заболявания на простатната жлеза, възпаления на пикочните канали и бъбреците. Консумирайте за засилване на имунитета и мъжката потентност, за профилактика при сърдечни и белодробни проблеми, при чернодробни заболявания.\nТози ароматен мед е със светло-жълтеникъв цвят и бърза кристализация. Има отлично противомикробно действие и успокоява нервната система.\nМановият мед е с тъмнокафяв цвят, по-бавна кристализация, по-малко сладък аромат и различен от този на нектарните медове. Характеризира се с богат микроелементен състав. Полезен е при чернодробни заболявания, анемии. Ефективен антиоксидант със силни антибактериални качества. Действа като пребиотик и има благотворно действие към нервната система и за подобряванене на интелектуалните способности. С високо съдържание на аминокиселини и минерали като кобалт, манган, цинк, фосфор и сяра.\nПоради ниското съдържание на полен може да бъде консумиран и от алергични към полен хора.\nБио сертифицираният 100% пчелен манов мед и мед от магарешки бодил са от защитени планински национални резервати, с качеството без аналог.\nЗа финал ви призоваваме "Да подпомогнем българските продукти с безспорни качества". Насладете се на неустоимия аромат на билковия 100% пчелен мед Здравословен Живот от родно производство и се възползвайте от неговите полезни качества. Консумацията на мед предотвратява развитието на бактерии, докато неговите антиоксидантни съставки подпомагат борбата със свободните радикали.\nКрасотата зависи от настроението и състоянието на ума, така че медът е много полезен, защото укрепва психологическото състояние, намалява депресията, подобрява настроението и здравето като цяло. Научно доказано или не, медът е дългогодишен източник на здраве на поколения наред и ние горещо препоръчваме неговата консумация за здраве и енергия на вас и вашите деца.\nНеслучайно медът се консумира в продължение на хиляди години и се почита от природната медицина от дълбока древност до днешни дни. Ние сме се погрижили да ви предложим най-ценните и здравословни разновидности мед, най-ароматните и вкусни видове от този вълшебен еликсир.


Евтини коли под наем - как да ги намираме самостоятелно? | Sunshine.bg\nЕвтини коли под наем – как?\nНа повечето от нас се дава отпуск само веднъж в годината. И трябва да го прекараме така, че да не ни е мъчително обидно за безполезно прекараните дни в компанията на вечно бързащия екскурзовод-преводач и шумната, отегчителна тълпа от съотечественици, бягащи в редичка след него с надеждата да видят всичко любопитно и важно, докато автобусът не е заминал. Наличието на собствена кола в чужбина е невероятно практичен и гъвкав начин за придвижване. А когато пътешествате с компания, също е и евтино решение в сравнение с обществения транспорт.\nВ тази статия ще споделя своя опит за наемане на евтини коли под наем, ще разкажа своя механизъм и някои съвети за поевтиняване на това решение. Нали и аз някога съм резервирал кола под наем за първи път и съм се сблъсквал с редица непонятни моменти, макар че в крайна сметка всичко е невероятно просто!\nКои компании предоставят услугата “коли под наем”?\nКъде се намират териториално офисите на наемодателските компании?\nС какво да започнем търсенето на варианти?\nОт какво зависи стойността на наема?\nМоят алгоритъм за търсене на евтини коли под наем\nКак да разберем кои компании дават коли под наем на конкретното летище?\nКакво да правим при получаване и връщане на автомобила\nИнтересни общи коментари\nКъде не трябва да вземаме кола под наем?\n1) Крупни компании, които работят също и по схемата франчайзинг в различни страни:\nBudget – http://www.budget.com\nAvis – http://www.avis.com\nHertz – http://www.hertz.com\nEuropcar – http://www.europcar.com\nSixt – http://www.sixt.com\n2) Коли под наем в България:\nTop Rent a Car –http://toprentacar.bg/\nTop Rent a Car е водеща компания за коли под наем в България, офисите на която са разположени в удобни и лесно достъпни колации в цялата страна – всички летища, големи градове, летни и зимни курорти. Почти целият парк на фирмата се състои от нови автомобили, а мненията на българските и чуждестранни клинтите, които се възползват от услугите са повече от положителни – над 90%. Top Rent a Car Предлага още :\nТрансфери – за туристически или бизнес групи.\nНаем на скутери и Segway\nОт всички тези компании мога да очаквам:\nСтандартизирани правила и условия в различните страни (безусловно във всяка страна има свои особености)\nСервиз и обслужване на високо ниво\nСтойност на наема, по-висока от средната\nМного пунктове за наемане/връщане на колата вътре в страната\n2) Дребни и средни компании:\nТук вариантите може да са много – от много положителен опит до негатив и скандали.\nВсичко зависи от страната – в Европа всичко трябва да бъде правилно и закономерно, но и Европа с Европа не си прилича и редът в Централна Европа и Скандинавия съвсем не е тъждествен с понятията „правила и ред” в Южна Европа, островите, Гърция.\nКолата може съвсем да не е нова\nОбикновено когато наемате евтини коли под наем, са възможни плащания и условия, за които е по-добре да знаете на етапа избор.\nКъде се намират териториално офисите за коли под наем?\nНа летището/на гарата – в такъв случай към стойността на наем на вашата кола под наем обикновено ще бъде добавена допълнителна такса за удобство при наемане – “premium location fee”, навсякъде тя е различна, но средно е от 10 до 50 евро. По-долу ще споделя интересен съвет как се изхитрих на летище Барселона, когато преди време ми се наложи да ползвам услугите на компания за коли под наем 🙂\nБлизо до летище – компаниите за коли под наем често имат офиси близо до летищата, предоставят шатъл сервис до/от летището, при това мястото за наемане фигурира като „летище”.\nВ града/в хотела/в големите автобази в покрайнините на града – внимателно изучете мястото на пристигането си. Напълно е възможно да ви излезе по-евтино да стигнете до града с обществения транспорт, отколкото да платите излишни пари за “premium location fee”.\nАко няма физически офис, но пунктът за получаване е обявен на сайта, то тогава исканата от вас кола под наем ще ви бъде предадена от сътрудник на компанията. Така получих кола под наем в Гданск от полския оператор Express. Дойде сътрудник с документите и мобилен картов терминал при пристигането на моя влак на жп гарата.\nС какво да започнем търсенето на варианти за евтини коли под наем ?\nРазбира се, със сайтовете-агрегатори. Както и агрегаторите на самолетни билети, те са много. Но аз вече отдавна предпочитам първия в списъка сайт:\nhttp://wwww.arguscarhire.com/ Списъкът може да продължи…\nСъщо на порталите за самолетни билети/сайтовете на авиокомпаниите има раздел „евтини коли под наем” с привлекателни цени „от 5 евро”. 🙂\nВсички тези агрегатори са посредници между вас и компаниите, те често имат своя комисионна и/или свои отстъпки. Често директната цена може да се различава съществено от тази, която сте намерили на търсачката. При търсенето опитайте колкото е възможно повече варианти.\nВ тази статия не съм си поставил за цел да тествам всички възможни търсачки за евтини коли под наем, но ако знаете някой интересен трик на интересна за вас търсачка, напишете го в коментарите, аз ще го добавя в поста.\nПолезни коментари и допълнения от читатели:\nПредложенията за даване на коли под наем можете да сравнявате на сайта http://www.travelocity.com/ – те имат удобна сравнителна матрица.\nголемите наемодатели имат свои дъщерни евтини проекти, например Europcar има проект Interrent http://www.interrent.com/, те често предлагат по- евтини коли под наем от локалните превозвачи – наемът на съвсем нов Фолксваген Polo струва 11 долара за денонощие в Порто\nОт какво зависи стойността на наема ?\n1.) Срок на наема\nЗа колкото повече дни, толкова по-ниска е стойността на автомобила\nНапример, забелязал съм, че стойността на наема на кола под наем за 7 дни често е равна на стойността за 5 дни\n2.) Стойността на наема в градския офис и на летището е различна.\nВинаги проверявайте различните локации. Според моя опит в Европа стойността на коли под наем взети на летището винаги излизат по-скъпи.\nЕто интересен пример как да избегнете заплащането на т.нар. летищна такса в офиса на SIXT на летището В Барселона:\nНа летището Sixt взема допълнителна такса Premium Location Fee – 35 евро.\nСъвсем близо до летището се намира пункт за даване на коли под наем с адрес Poligono Mas Blau, на 15 минути пеша от терминал 1.\nАз резервирах кола под наем без плащане на 35 евро, обадих се в този офис и те потвърдиха, че в самия Т2 няма офис (впрочем, има в Т1),а има просто момиче с табелка и фри шатъл бас именно в Poligono Mas Blau и оттук коли под наем взимат онези, които са ги поръчали на летището! И въпреки информацията на сайта те работят 24 часа в денонощието! И да, потвърдиха, че онези, които знаят това, не плащат 35 евро и поръчват от Poligono Mas Blau.\nОбновено: 04/2012 – Този трик вече не работи, защото в началото на годината Sixt откриха пунктове за даване на коли под наем в двата терминала на летището. Но като пример е показателно, опитайте да се възползвате от съвета ми и търсете малко по-нашироко 🙂\nТака този чудесен Мини Купър ми излезе всичко 16 евро на ден и 90 евро на седмица. Ако бях избрал просто летище, щях да платя още +35 евро, НО щях да взема кола под наем от същия този офис!\n3.) Място, от което взимате кола под наем и място на връщане\nНаемането с вземане /връщане на колата на едно и също място (return trip) често е по-евтино отколкото на различни (one way)\nНо в САЩ one way може да бъде по-евтино, зависи от посоката. (Информацията е от коментарите, аз не съм наемал кола в Щатите.)\nПриемането/предаването на вашата кола под наем са възможни без изменение на условията, в случай че има няколко пункта в един град. Например, при Sixt в Барселона взех кола под наем на летището, а я върнах в градския офис един ден по-рано, когато разбрах, че паркингът в Барселона ще ми излезе 40-50 евро на денонощие (при стойност на наема на колата 16 евро :), което ще покрие с лихвите таксито до летището 25 евро.\nВъзможно е също връщане на колата под наем в друг град или дори в друга страна (често стойността на връщането е много съществена). Но това ви позволява да бъдете мобилни и да планирате различен маршрут вместо да се върнете по същия път, не забравяйте този вариант.\nМаршрут с отиване и връщане, кацаме-излитаме от Швеция с Wizz Air и една седмица се возим с евтина кола под наем с връщане в началната точка (този вариант бе реализиран от мен през юни 2011, билетът за самолета от Киев за Стокхолм ми излезе 9,5+15 евро):\nЛинеен маршрут, кацаме в Швеция, отлитаме от Германия. Вземаме кола под наем на летището и я предаваме в Малмьо.\n4.) Възраст на шофьора и стаж на шофиране\nТук може да има много варианти, задължително четете правилата на компаниите, които дават коли под наем.\nКомпаниите за коли под наем определят минималната възраст за шофьора на техните автомобили по свое усмотрение. Но все пак тук има и общи правила: колкото по-скъпа е колата под наем, толкова по-високи са минимално допустимите възраст и стаж на шофьора. Например за наем на някои компактни коли може да претендира шофьор, по-стар от 18 години с опит в шофирането до 1 година. Коли под наем от висока класа са достъпни за шофьори от 25 години нагоре.\n5.) Важни понятия и термини за застраховката на повечето коли под наем\nЗастрахователни термини, използвани в договора за наемане на кола под наем :\nАналог на “КАСКО” (Damage waiver, collision damage waiver (CDW), loss damage waiver (LDW) – ограничаване на отговорността при повреда. CDW не е застраховка, а намаляване на вашата финансова отговорност при повреда на колата. В случай на повреда на вашата кола под наем отговорността на наемателя не превишава фиксирана сума (франшизи), посочена в договора.\nTheft Protection (TP) – ограничаване на отговорността при кражба на всички коли под наем.\nPersonal Accident Insurance – възмездяване на щетите при нещастен случай. Аналог на медицинската застраховка, но се отнася само за случаи, станали с хора, които са в колата или при слизане/качване в колата.\nНапример франшизата на Sixt CDW може да бъде 800 евро, 350 евро или 0. Съответно нараства и стойността на опциите за ден:\nНепременно се запознайте с условията на застрахователния договор, независимо дали наемате скъпи или евтини коли под наем, в частност покрива ли основната застраховка стъклата/фаровете или дъното/гумите.\nМоже би си струва да доплатите за тази опция, ако ще карате по лоши пътища!?\nВ момента на получаване на наетата кола под наем непременно уточнете алгоритъма на действия в случай на настъпване на застрахователен случай.\nВ случай на настъпване на застрахователен случай и заплащане на франшизи, след това може да ви ги върнат, ако предварително сте оформили допълнителна застраховка тук: http://www.worldwideinsure.com/ или http://insurance4carhire.com/\nАко наемодателят иска много пари за застраховка с нулева франшиза, но сте неспокойни без нея, или ако тази застраховка покрива само съвсем невероятни случаи (от типа падане на метеорит) и не покрива най-типичните (от типа счупени фарове/стъкла) има смисъл да разгледате сайтовете на независимите застрахователи като http://insurance4carhire.com/ . При тях обикновено има значително по-хуманни условия. Много осезаема икономия при продължителен наем.\nНа кредитните карти има допълнителна опция, при която ако платиш наема с тази кредитна карта, се покрива застраховката за наетата кола под наем и тогава не трябва да се плаща CDW. Наистина не знам дали във всички страни издават карти с такива опции. И понякога някои офиси за наемане на коли под наем не искат да приемат такива кредитни карти (по-точно не навсякъде се зачита застраховката от тези кредитни карти). Застраховката от моята кредитна карта беше приета навсякъде в Северна Америка, но в Европа няколко пъти отказаха да я приемат.\nИма още един вариант за застраховане: застраховка за година (например http://www.insurance4carhire.com/ или http://www.worldwideinsure.com/car-hire-insurance.htm) и за цялото време да се откажете от CDW. Плюсът е голямата икономия, минусът, че ако се случи нещо, трябва първо вие да заплатите, а после да си получите парите.\n6.) Допълнителни опции при наемането на коли под наем\nВсичко зависи от компанията за коли под наем, която сте избрали. Понякога тази опция е безплатна, но обикновено струва 5-15 евро на ден. Ако планирате да ползвате втори шофьор, ви препоръчвам да оформите това официално, защото то може да бъде особено сериозен аргумент при настъпване на застрахователен случай.\nОпция „пресичане на граници” “cross border”:\nВнимателно четете правилата и условията на компания, от чиито услуги сте се възползвали, независимо дали сте взели скъпа или евтина кола под наем!\nОбикновено при големите компании тази опция е безплатна за съседните нормални страни на Евросъюза. Веднъж се сблъсках с това, че видях много привлекателни цени на евтина кола под наем в Испания, но за пресичане на границата Португалия/Франция трябваше да доплатя около 50 евро, което изравняваше цената с тази на големите брендове. При наемане на кола под наем от Sixt в Израел застраховката не важи при ползване на колата на територията на Палестина:\nОбикновено 7-15 евро на ден.\nПриятели разказваха, че тяхната кола под наем имала вграден GPS с3g модул, който отбелязвал задръстванията по аутобаните.\nАз карам с мой GPS от 2006 г. Ползвам връзка с PDA+ външен bluetooth GPS приемник.\nМоят съвет с GPS навигацията:\nПолзвам мобилен Wifi 3G точка за достъп в колата. Пристигате в страната, купувате карта 3G интернет (обикновено 10-15 Gb) и си имате интернет за цялото пътуване. Така, докато карате своята скъпа или евтина кола под наем НАВСЯКЪДЕ ще можете да ползвате Google Maps, Google Places, Panoramio и т.н. на вашия смартфон/ланшет/iPad и повече няма да сте зависими от “free wifi” по бензиностанциите.\n…И всичките ви приятели в колата вместо да спят, ще висят във фейсбук. 🙂\nВ „зимните” страни зимните гуми се полагат по закон в съответния сезон. Но по време на резервацията на евтина кола под наем тази опция може да струва 15-20 евро на ден, което е немислимо скъпо. Няколко пъти ходих на ски курорт през Германия /Меминген, там винаги поръчвах кола с летни гуми от Sixt, получавах кола със зимни гуми и не доплащах нищо. Във форумите казват, какъвто ви е късметът, но обикновено не искат доплащане.\nСъвсем друго нещо е слънчева Италия, там ще получите кола с летни гуми и ще имате проблеми в планините! Тук е най-добре да доплатите предварително.\nБагажник/багажник за ски\nОбикновено компаниите за коли под наем предлагат т.нар. магнитни багажници за ски. Миналата година видях, че стойността на наема на такъв багажник е 55 евро, а в София той може да се намери за 45 лева. Купих го, пристигнах в Германия, а се оказа, че страхотната ми и евтина кола под наем Пежо 3008 е с напълно стъклен покрив! Мечта! Но… моят метален багажник се закрепва само на метален покрив. 🙂\nСътрудникът на офиса, от където бях взел своята кола по наем каза, че мога без проблеми да взема със себе си този багажник, но непременно трябва да посочвам в коментарите, че покривът трябва да е метален.\nКолата под наем, която наех наистина беше страхотна! Но ските едва се „набутваха” в салона по пътя до/от летището до нашето село:\nМоят алгоритъм за търсене на евтини коли под наем:\nДа разгледаме примера за търсене на коли под наем за 9 дни в Меминген през май тази година:\nУсловие: Пежо 306 + застраховка с най-голяма франшиза 850 евро за 9 дни (14-23.05):\nКакто писах по-горе, предпочитам http://www.economycarrentals.com/ Защо? Някак си така се получи исторически. Първо там можете да си намерите доста евтини коли под наем. Друга особеност на този сайт е това, че винаги в цената е включена „пълната” застраховка с нулева франшиза, но в случай на настъпване на застрахователен случай за нейното получаване трябва да изпълните редица условия (да се обърнете в полицията, да регистрирате всичко и т.н.). Четете внимателно „Правила и условия”.\nАко се спрем на този вариант за кола под наем и направим резервация, сайтът ще удържи 10% от стойността (връща се в случай на отмяна) и ще ми изпрати „Ваучер с координатите на своя партньор на конкретното място. В дадения случай това е Sixt. Не е възможно да се предскаже кой е партньорът/партньорите. Но ако ви трябват 2-3 коли под наем, направете една резервация, за да можете после да сравните цената със сайта на фирмата наемодател.\nКак да разберем кои компании за коли под наем работят на конкретното летище?\nВинаги отивам на сайта на летището и научавам кои компании за коли под наем работят на него.\nНапример, на малкото евтино летище Меминген на запад в Бавария работят само три компании за отдаване на коли под наем:\nТака излезе, че през последните години често намирам цена на Sixt, по-ниска от тази на конкурентите и дори понякога по-ниска от предложената чрез Икономикаренталс.\nЩе се опитам да потърся директно. Дори тук има своите интересни нюанси, това е частен случай но той потвърждава тезата, че ВИНАГИ трябва да търсим варианти, само разумният подход ще ни позволи да икономисаме сравнително големи суми и да намерим много евтини коли под наем.\n1. Отивам на Sixt.com:\n2. Отивам на сайта с немски домейн: sixt.de\nТам има акция, при това е написано „онлайн промоция spain”, въпреки че резервирам в Германия и съм отишъл на сайта с домейн .de!\nИзлиза най-ниската цена, но се появява ограничение на пробега – 2700 км (300 на ден), което ме устройва напълно:\nОбърнете внимание, стойността на наема се е намалила от 528 до 420 долара за същите параметри!!!\nИкономия от 108 долара само за сметка на по-внимателно търсене!\nИзбирам този вариант и резервирам кола под наем. 🙂 Разбира се, проверил съм също и двата други конкурента (Herz, Europcar) на летището и в града, стойността е по-висока с 200-300 долара.\nКакво да правим при получаване и връщане на наетата кола под наем:\nЗа да получим кола под наем, трябва да носим със себе си:\nЗа ускорено получаване на автомобила при Sixt има опция online check in:\nРегистрирайте се на сайта на Sixt и преминете процедурата online check in на сайта\nТам има поле за въвеждане на картата, но няма поле за CVV2 кода, преди тръгване премахнете за 1 ден процедурата за проверка на кода във вашата банка.\nМожете да вземете своята кола под наем от стоянката на летището online check in Sixt само като представите шофьорската си книжка.\nдепозит, който се блокира на картата в момента на наемане\nВарианти, с които съм се сблъсквал:\nсума на наема (Sixt Германия, Швеция, Испания)\n1000 долара (Sixt, Израел)\n800 долара (Locauto, Италия)\nне блокираха никакъв депозит (Centauro, Испания)\nПреди пътуването непременно се обадете в офиса на компанията за коли под наем и научете конкретната сума, която ще бъде блокирана, за да имате достатъчно средства в сметката си. Комбинацията карта/налични не се приема. И колкото по-малък е офисът, толкова по-значителни суми може да блокират. При Sixt няколко дни след връщането се извършва отчитане и крайната сума на наема се изтегля от картата, докато депозитът се връща навреме.\nНепременно разпитайте мениджъра на компанията за горивната политика при наемането на коли под наем:\nВарианти, които съм срещал при наемането на коли под наем:\n1.) Вземане на коли под наем с пълен резервоар и връщане с пълен резервоар (Sixt, навсякъде)\n2.) Вземане на коли под наем с пълен резервоар и връщане с полупразен резервоар и зареждане на вътрешна цена (по-ниска) на бензиностанцията, ако това е възможно (Europcar, Шотландия)\n3.) Вземане на коли под наем с пълен резервоар (като веднага платите депозит за пълния резервоар) и връщане с пълен при срок на наема до 3 дни (ще ви върнат депозита при предаване на колата) (Centauro, Испания)\n4.) Вземане на коли под наем с пълен резервоар (като платите за пълен резервоар) и връщане с максимално празен при срок на наема 4 и повече дни (Centauro, Испания)\nПомолете да напишат/напечатат/да дадат буклет как се нарича необходимото ви гориво.\nВеднъж в компания от приятели чух история как един младеж объркал горивото на италианска бензиностанция, при това той бил опитен шофьор, неведнъж вземал коли под наем!!! Колата била бензинова, на бензиностанцията имало: gasoline (бензин) и gasóleo (вид дизел), също имало и disel (черен на цвят). И той вместо gasoline налял gasóleo. Изгубил 200 или 300 евро за почистване на нещо си там и 1 ден време за смяна на колата.\nМоже и сам да си е виновен, но това е досадна случайност, не губете бдителността си!\nВинаги запазвайте касовите бележки от бензиностанциите, особено от последната преди връщането.\nВеднъж ми отчетоха „нелегални” 50 евро за бензин, писах в Sixt, получих сканирана последната касова бележка 20 минути преди предаване на колата, извиниха ми се, върнаха ги.\nРазпитайте мениджъра за правилата за паркиране/цвета на маркировката на паркингите в конкретната страна.\nМои приятели оставили своята кола под наем в жилищните квартали на Манчестър далече от центъра, за да разгледат стадиона, върнали се и намерили под стъклото квитанция за 40 евро.\nВеднъж пристигнах вечерта в Жирона и самонадеяно оставих Мини Купъра си на жълто място за паркиране – имаше знак за паркиране, но с табелка „нещо там на испански”. Помислих си: „Вечер е, наоколо има коли, ние сме само за час, да пийнем кафе”. Връщаме се след час, а колата я няма! Спирам шофьор на такси, с жестове му обяснявам, че „ето тук беше моята бибип, а сега я няма”. Той се усмихна и махна „да вървим”. 🙂\nУслугата евакуатор ми струва 70 евро. :))) Бъдете бдителни! Винаги ползвайте правилните места за паркиране!\nСменете датата/часа във фотоапарата/телефона си на текущата и снимайте своята кола под наем след получаване/преди предаване от всички страни + снимка на километража. Дори ако видите малка драскотинка на бронята, смело се върнете при мениджъра и го помолете да отбележи това в договора за наем на съответната схема на автомобила.\nПроверете наличието на флуоресцираща жилетка, знак за аварийно спиране, книги-ръководства и т.н.\nВръщане/получаване на коли под наем в неработни часове:\nЗа това съществуват специални боксове, където може да оставите ключа след връщане.\nВеднъж при възникване на проблем с гнездото за запалката в БМВ го оставих сутринта в шведския Малмьо за смяна на предпазителя и отидохме в Копенхаген с влак за един ден. Върнахме се късно вечерта, ключът беше оставен между подкалника и гумата, както се бяхме уговорили предварително.\nПравилата за движението по пътищата\nВинаги трябва да ги спазвате! Особено в страна, където не познавате тънкостите им. 🙂\nСтарая се да избягвам шофиране в големи градове, първо, там има задръствания, второ, паркингите са скъпи и има проблеми с намирането им. В последно време срещам няколко бележки за малки италиански градове и „космически” глоби, които идват по-късно, за минаване по забранена улица и т.н. Бележки за негласни злоупотреби с туристите, които не знаят италиански и не могат да прочетат малките табелки на знаците в центъра на града. След няколко такива статии реших за себе си, че в Италия трябва да оставям колата си под наем в някой от паркингите в околностите на историческия център, а не точно в него.\nПодгответе се предварително преди пътуването – по време на приемането на кола под наем уточнете с мениджъра особеностите на заплащане на аутобаните в страната. Например да пътувате в Германия по идеалните безплатни аутобани с неограничена скорост (често има само препоръчителна скорост) е истинско удоволствие. И много потискащо е заплащането на аутобаните в Испания/Франция/Италия…\nПример от опит: Мой приятел пътувал от немското градче Линдау в Южна Бавария за немския Фюсен, НО част от пътя минавала през аутобан на територията на Австрия (само няколко километра), водел го навигатор, не прегледал маршрута предварително. На слизане от аутобана полицай глобява всички, които нямат специална лепенка „винетка” (струва само 9 евро за 10 дни, продава се на бензиностанциите). Глобата е 90 евро сега и 180 евро по-късно.\nКодове за отстъпка и купони\nАко въведете в браузъра си като ключови думи за търсене “herz CDP” (CDP=counter discount program), ще намерите много сайтове-агрегатори с кодове за отстъпка. Непременно проверявайте тази опция за авиокомпании, даване на коли под наем и т.н. 5-10% никога не са излишни. 🙂\nПример за други ключови думи: “Hertz CDP” или “Avis AWD”. Като отправна точка можете да погледнете например тук, НО имайте предвид, че тези кодове често се променят (старите умират, появяват се нови), а отстъпките по тях варират в зависимост от сезона/мястото/моделите на дадените коли под наем . Така, че са възможни варианти както да получите отстъпка до 75%, така и надценка над най-високата цена без отстъпка. Това се изяснява, уви, само с внимателно подбиране на ръка. (Note: За всичкото време, за което съм ползвал тези отстъпки, никога не са ми искали потвърждение, дори когато ползвах кода за притежателите на Visa Platinum на една банка, а при резервацията посочих обикновена кредитна карта на друга банка).\nКато знаете необходимия CDP на Hertz в редица страни (някъде отстъпката е по-голяма, другаде – по-малка), можете да получите цени за МНОГО евтини коли под наем.\nAlfa Romeo 159 586.10 EUR (без) vs. 384.28 EUR (с CDP)\nИнтересни общи коментари:\nШофиране в Африка – три пъти вземах коли под наем в ЮАР, смятам, че да се шофира там е по-добре, отколкото в България, както поради културата на шофиране, така и поради липсата на злоупотреби. Така че в ЮАР и Намибия е напълно нормално.\nИталия – внимателно карайте в центъра, като обръщате внимание на знаците ZTL и наличието на камери за отчитане на номера при отбиване в пресечка (този признак не може да се сбърка с нищо). Важно е също, че на летището в Рим всички бензиностанции са с броячи, които отчитат поне два пъти повече. Така че, ако трябва да предадете колата с пълен резервоар, зареждайте където и да е, но не на летището.\nЗа Швейцария и Италия най- евтини коли под наем можете да вземете от Hertz с правилен код CDP (отстъпка от цената на интернет резервацията 50%)\nВнимателно четете огледа на избраните от вас коли под наем при получаване. При наличието на ожулвания липсата на описание на едно от тях може да ви струва пари (например на мен ми струваше 320 долара)\nПо повод one way – големите наемодатели имат отделни сайтове, където има възможност да вземете коли под наем, от който и да е град на една държава и да ги предадете в друга държава (градът е посочен там). Това са коли под наем на тези, които са взели one way преди вас и сега офисите трябва да ги върнат обратно, а е желателно и да спечелят от това – там можете да намерите коли на много добри цени.\nИма и още едно нещо като обработка на плащането: ако колата е оборудвана с броячи или на пътя има камери за определяне на номера, наемодателят поема заплащането на сметките за преминаване + своите комисионни, които обикновено са много големи. Желателно е вие да плащате максимално такива сметки, например комисионните в Hertz за плащане на сметките за преминаване по Берген са 4 пъти повече от самото плащане\nО. Крит се получи в “Byron”: Основни изисквания: не по-малко от 23 години, шофьорска книжка (стаж над година). Нужна е техническа книжка по международен образец (в Европейския съюз е все пак), но на практика дори не я искат, а вярват на думите. Така че дори с руска книжка в Гърция спокойно може да се вземе кола под наем. Какво трябва да има в договора за наемане на коли под наем: застраховка FDW (пълна, покрива рисковете, дори ако сте виновни за ПТП или сте съборили колата в канавката), единственото, което не покрива, е застраховка на стъклата и гумите; Допълнителна срещу кражба и пожар; Безлимитен пробег (free km).\nРазлични актуални отстъпки и полезни съвети – в списание smarttravel\nДоста често в местните офиси можете да намерите по-евтини коли под наем, отколкото в „глобалните”. Местните може просто да ги няма в интернет и тогава трябва да търсите на място. Например в ОАЭ наехме кола за две седмици точно два пъти по-евтино от всички варианти, намерени в интернет. В Малайзия и Тайланд можете без проблеми и излишни въпроси да вземете пикап под наем от местните жители, също излиза 2 пъти по-евтино. Например на Ланкави взехме седемместна Тойота автоматик за 1000 р. на ден от местен търговец срещу 2500 р. на ден във всички намерени наемни кантори. На Бали ситуацията беше аналогична – някаква местна безименна кантора ни предложи най-добрите условия, освен това и безплатно детско столче.\nКъде не трябва да вземаме коли под наем?\nВ най-проблемните страни на Азия, където освен ляво движение, и всички други правила са само „собствени”. За мен шофирането е удоволствие, а не борба със ситуацията по пътя. На Шри Ланка взехме кола с шофьор за 50 долара на ден с бензин и неограничен пробег, той ни беше и гид и ни търсеше хотели. В Камбоджа взехме великолепна Тойота Камри с климатик и шофьор за отиване от един град до друг с отбиване във всяко селце по наша молба само за 60 долара на ден. Търгът е уместен. 🙂\nВ Африка. Чувал съм няколко истории за „налози” на белите в Кения… Искат „тройна” цена за бензина въпреки ценоразписа с аргумента „до следващата бензиностанция има 100 км”. Рекет от всякакви псевдоекологични офицери на отиване към забележителностите. Имам добър опит, но всичко това може да се избегне, ако вземете кола под наем с шофьор.\nСъщо в Африка на мой познат му се счупи климатикът заради попаднал в него пясък, трябвало да затвори нещо, а той не го затворил. Резултатът – минус 2000 долара. И никакви аргументи „против” – „Тук е Африка и си имаме свои правила”.\nРазбира се, това са частни случаи и моето лично мнение.\nАз вземам коли под наем само в Европа, цивилизования Близък Изток, Северна Америка (засега само в плановете си). В другите региони изборът ми е единствено кола с шофьор.\nМоят личен опит:\nСки почивка в Алпите\nВинаги съм твърдял, че наемането на коли под наем може да излезе по-скъпо от другите начини на придвижване, но е значително по-добро решение при ходене на ски.\nДа загубиш 24 часа в каране в едната посока от София (1500 км) или 1,5-2 денонощия за път с кола с 1 нощувка по пътя, това за мен е абсолютно нерационално.\nНаем за кола: 266 евро (7 дни)\nАутобан (винетка): 8 евро\nПлатен аутобан близо до Швейцария (2х8,5): 17 евро\nПаркинги (всичко): 9,5 евро\nБензин: 155 евро за 1700 км\nИзминахме 1700 км:\nкурортът Зелден (на 10 км от нас – село Лангенфелд)\nИшгл (75 км)\nИнсбрук 70 км\nВатенс, музей Сваровски 85 км\nЗалцбург – 260 км\nотбиване по пътя в в Линдау на езерото Бодензее\nПолучава се, че една седмица пълна свобода, включително разходите за колата, ни струваше 465 евро за четирима.\nИли 115 евро на човек за 7 дни! Това е по-евтино от всеки наземен транспорт и ни осигурява пълна свобода на придвижване по всяко време.\nСтрахотен Мини Купър за 16 евро на ден:\nИли ето … 37 евро за 3 дни, т.е. 12 евро на ден!!! Наемане на чудесен С3 в края на септември в най-кадифения сезон на Валенсия:\nНашата кола с много добър шофьор на Шри Ланка.\n50 долара на ден (с шофьор, бензин и неограничен пробег, където искаме, там отиваме). Срещу малка комисионна (5-10 долара) шофьорът ни подбираше хотели по маршрута. Той ни беше и екскурзовод. 🙂\nКрай пътен полицай, който е спрял местни жители.\nНа места пътищата на остров Цейлон са ужасни, скоростта на движение тук е 20-30 км/ч:\nПътищата са тесни и много претоварени, влизането в насрещното движение е напълно обичайна практика, но местните знаят кога да си отстъпват един на друг при каране в насрещното движение:\nБяло БМВ в Швеция:\nИзраел, каньоните до Мъртво море:\nПътешествайте просто, разумно, евтино и безопасно! 🙂\nАвтор на статията за евтини коли под наем – Александр Чебан, оригинал – http://alexcheban.livejournal.com/60404.html\n25.02.2015 at 11:34 am\nЧудесна статия. Изключително полезна и изчерпателна. Благодаря\n17.09.2015 at 9:29 am\n8.08.2019 at 6:14 pm\nТолкова дълга статия! Чудя се колко ли време сте вкарали в проучване на нишата за коли под наем… Браво!\nLeave a Reply to Коли под наем Cancel reply


Кони Мейсън — Циганският любовник (4) — Моята библиотека\nЦиганският любовник (4)\nЦиганите останаха до края на панаира и тогава тръгнаха към ливадата отвъд Алстън Парк, където щяха да се установят на лагер. Данте минаваше от фургон на фургон, помагайки, където имаше нужда. След това вечеря с баба си и дядо си и отиде да си легне. Изненада се, когато намери Лорета да го чака, излегнала привлекателното си голо тяло върху чаршафите.\n— Тази вечер имам да мисля за много неща, Лорета.\n— Ти ме пренебрегваше, Данте — нацупи се тя. — На панаира ми се видя обезпокоен… нека ти помогна да се отпуснеш.\nТя протегна ръце. Погледът му проследи зрелите извивки на нейното тяло, спирайки се на тъмните й зърна. Лорета беше права. Една жена би могла да бъде точно това, от което той имаше нужда, за да прогони от мислите му жената, която още идваше в сънищата му, той се съблече бързо и легна в леглото. Но в мига, когато взе Лорета в прегръдките си, разбра, че е допуснал грешка. Не искаше Лорета. Но да я убеди да си тръгне беше доста по-трудно, отколкото да го направи.\nТя се плъзна върху него, многозначително отърквайки пищното си тяло о неговото. Тъй като беше мъжествен и със силни сексуални желания, Данте реагира на стимулиращата сексуална игра съвсем естествено и непринудено.\n— Уморен съм, Лорета — оплака се той. — Беше дълъг ден и трябва да мисля за много неща. Може би друг път.\nЛорета се плъзна надолу и пръстите й обгърнаха члена му. Мускусният аромат на възбудата й го подразни.\n— Не си уморен — измърка тя. — Чувстваш се готов за мене. Нямаше спасение за него. Лорета го възседна, вмъкна секса му в себе си и се притисна към него. Той навлезе с лекота в нея, плъзгайки се в бездната на нейното желание, оттук нататък всичко беше само инстинкт. Но не го правеше със сърце. Косата на Лорета беше тъмна, не ръждивочервена, тялото й беше златисто, а не сметаненобял порцелан, и не беше девица, каквато според него онази дама със сигурност беше, Лорета беше загубила невинността си преди много години и не той беше мъжът, който й я беше отнел.\nТъй като беше внимателен любовник, Данте се погрижи най-напред за удоволствието на Лорета, а след това за своето. Но тази вечер не се представи добре, както обикновено. Нещо липсваше и той знаеше точно какво. Лорета не беше онази дама.\nСледващата сутрин беше мрачна, също като настроението на Данте. След като Лорета си беше отишла в своя фургон, той се беше въртял неспокойно, не можейки да заспи. Страхуваше се, че никога повече няма да види дамата, и това му разваляше настроението. Въпреки че тя го презираше, задето беше ром, той беше усетил реакцията й на целувките му и знаеше, че тя не е безразлична. За съжаление, нямаше да има случай да докаже, че е също толкова добър като благородния й почти годеник. Питаше се какво ли би казала дамата, ако знаеше, че е отказал титла — и то внушителна.\n— Ела да закусиш с нас — повика го Карлота, когато Данте излезе от фургона си в хладната, мъглива утрин.\nТой взе от ръцете й една купа с овесени ядки и започна да се храни мълчаливо.\n— Ще идеш ли при маркиза тази сутрин? — запита Шандор, когато Данте остави настрана празната купа.\n— Да. Искам да приключа с това. Колкото по-скоро напуснем това място, толкова по-добре.\n— Не можеш да избягаш от съдбата си, Данте — каза Карлота.\nПогледът й го пронизваше. Тръпка пробяга по гърба му.\n— Какво виждаш, като ме гледаш, бабо?\n— Смърт — прошепна Карлота.\nИ се отпусна на гърдите на съпруга си. Шандор й помогна да се качи във фургона и я сложи на леглото.\nДанте се втурна към баба си и коленичи до нея.\n— Тя добре ли е, дядо?\n— Имаше видения за тебе и маркиза. Видя мрак и смърт. Страхува се, че това може да е твоята смърт.\n— Моля те, не се страхувай за мене, бабо — замоли я Данте. — Ако гледането в кристалната топка те разстройва, трябва да престанеш.\nКарлота докосна лицето му. Мазолестите й ръце му бяха по-скъпи от собствения му живот. Той хвана едната и я притисна към устните си.\n— Не искам да те виждам такава, бабо.\n— Не се безпокой за мене, Данте. Нищо ми няма. Трябва да отидеш при маркиза. Не го отлагай повече. Няма да съм спокойна, докато не се върнеш.\n— Не съм длъжен да ходя при него — осмели се Данте. — Ще вдигнем лагера и ще отпътуваме още сега.\nКарлота се надигна на лакти и прошепна едва чуто:\n— Не, трябва да отидеш сега. Моля те, Данте, послушай ме. Тъмни сили действат против маркиза.\n— Най-добре е да отидеш, момче — намеси се Шандор. — Не тревожи баба си повече, тя и без това не е на себе си.\n— Много добре, но ти се грижи за нея, докато си дойда. Няма да се бавя.\nУмът на Данте гъмжеше от разнообразни мисли, докато възсядаше Кондор и се отправяше към имението Алстън. Нещо свързано с маркиза беше уплашило крехката му баба и той се питаше какво ли щеше да намери в къщата на дядо си.\nСлезе от коня пред официалния вход. Никой не дойде да поеме юздите на коня му, затова той го върза на коневръза и изкачи стъпалата до вратата. Хвана чукчето и почука силно, но за разлика от предишния път никой не дойде да му отвори. Почука отново, този път по-силно. Изкуши се да се върне в лагера, когато Грейсън му отвори вратата. Лицето на иконома светна, когато го видя.\n— Слава богу, че се появихте, милорд!\nХващайки ръкава на Данте, той го дръпна вътре.\n— Такъв ужас, такъв ужас! Персоналът е съкрушен.\nДанте усети промяната в мига, когато влезе в къщата. Духът, самата душа я нямаше. Къщата беше празна черупка. Той си пожела да беше обърнал повече внимание на предупрежденията на Карлота.\n— Преди две вечери негова светлост се простреля в дясното слепоочие. Ужасно.\nДанте почувствува как цветът се оттегля от лицето му. Плътните му устни се опнаха в тънка линия. Една вена запулсира яростно на бузата му.\n— Не може да бъде! Макар че едва познавах маркиза, не ми направи впечатление на човек, който ще отнеме живота си, когато имаше толкова много, за което да живее.\nГорната устна на Грейсън затрепери.\n— Точно това казах на магистрата, милорд. Но като намери пистолета в ръката на маркиза, не можеше да си извади друго заключение. Дойдохте тъкмо навреме. Завещанието ще се чете днес следобед.\n— Къде намериха тялото? — запита Данте, не можейки да се примири със самоубийството на Алстън.\n— Негова светлост беше в кабинета си, когато чух изстрела. Пристигнах там пръв.\n— Какво видяхте? Искам да знам всички подробности.\n— Намерих тялото на негова светлост на бюрото му. Стискаше пистолет в дясната си ръка. Това беше такъв шок.\n— Мислете, Грейсън, мислете. Какво друго видяхте?\n— Нищо. Когато се върнах, след като магистратът си тръгна, стаята изглеждаше в пълен ред.\n— Отворен ли беше прозорецът или затворен?\n— Ами, отворен, разбира се. Маркизът обичаше свежия въздух.\nДанте помисли малко, после запита:\n— Негова светлост с коя ръка си служеше повече, с лявата или с дясната?\n— С лявата, милорд. — Грейсън се намръщи, а после лицето му се проясни, когато осъзна нещо много важно. — Значи не е могъл да се простреля в дясното слепоочие, понеже си служеше с лявата ръка!\n— Точно така. Нека засега да запазим това за себе си. Малко вероятно е магистратът да открие убиеца, тъй като няма улики. Но ви обещавам едно нещо, Грейсън. Ще намеря човека, който уби дядо ми.\nГрейсън се поизправи.\n— Негова светлост ми вярваше, и вие можете да ми се доверите. Всичко това — и той махна с ръка — сега е ваше и всички ще разберат възможно най-скоро, когато завещанието бъде прочетено.\n— Предполагам, че дядо ми вече е погребан.\n— Вчера сутринта беше положен в семейната гробница. Сметнахме, че е най-добре да не чакаме — Грейсън изглеждаше огорчен. — Нали разбирате, горещината.\n— Трябва да кажа на Шандор и Карлота какво се е случило, но ще се върна. Помолете адвоката да почака с четенето на завещанието, докато дойда. Кой друг ще дойде за четенето?\n— Виконт Лонсдейл пристигна в резиденцията и се държи така, сякаш вече е собственик. Беше на опелото. Още вярва, че е наследникът на маркиза.\nДанте знаеше какво ще направи — какво трябваше да направи. Не знаеше какво ще кажат Шандор и Карлота за плановете му, но се надяваше да ги одобрят. Убийството на маркиза беше променило всичко. Той не би могъл да остави тази грозна постъпка ненаказана.\nДанте влезе в лагера. Всичко изглеждаше точно така, както го беше оставил, въпреки че за него вече нищо нямаше да бъде същото.\nИ Карлота го беше разбрала. Той слезе от коня и отиде право към фургона на дядо си и баба си. Погледът му потърси Карлота и това, което видя на лицето й, го сепна.\nКарлота кимна бавно.\n— Маркизът е мъртъв.\nДанте изправи рамене, вече усещайки тежестта на отговорностите си.\n— Магистратът обяви, че смъртта на лорд Алстън е самоубийство, но аз не вярвам. Аз съм новият маркиз Алстън и се кълна на гроба на дядо си, че ще намеря убиеца и ще отмъстя за смъртта му.\nОблечен в най-хубавите си цигански дрехи, Данте се върна в Алстън Парк. Бе приет незабавно от Грейсън, който стоеше на вратата.\n— Адвокатът и виконт Лонсдейл ви чакат в кабинета, милорд — каза Грейсън. — Виконтът е в лошо настроение. Не може да разбере защо е това отлагане.\nДанте разбра веднага колко разярен беше Лонсдейл, когато го чу да вика в кабинета:\n— Аз съм наследникът, заповядвам ви незабавно да започнете!\nДумите издаваха раздразнението и обидата му.\nДанте реши, че притесненият глас, който се чу след този изблик, трябва да принадлежи на адвоката.\n— Обявете, че съм дошъл, и свикайте персонала. Сигурен съм, че негова светлост се е погрижил за всички тях. — Той спря за миг. — Още не разкривайте името или титлата ми. Нека Лонсдейл се пита кой съм.\nДанте придружи Грейсън до кабинета, вратата бе отворена. Грейсън се прокашля.\n— Гостът, когото очаквахме, пристигна, господин Бартоломю.\nАдвокатът стана. Лонсдейл се извърна рязко и зяпна, когато видя Данте.\n— Какво прави тук този циганин? Какво общо има той, за бога, със завещанието на вуйчо ми Алстън?\n— Моля, седнете, милорд — каза Бартоломю. — Всичко ще стане ясно, след като прочета завещанието на вуйчо ви.\nХората от персонала влязоха един по един в кабинета. Грейсън остана до вратата.\n— Наистина, Бартоломю, това вече е много — упрекна го Лонсдейл. — Не ми казвайте, че всички тези хора са включени в завещанието на вуйчо ми.\n— Така е — отвърна Бартоломю. — Да чета ли?\n— Предполагам, че можем да свършим — сопна се Лонсдейл, — стига циганинът да си отиде. Той няма работа тук.\nБартоломю изгледа Лонсдейл над очилата си.\n— Позволете да не се съглася с вас, милорд. — И той погледна към Данте. — Позволявате ли да започна, милорд?\nДанте отвърна с благосклонно махване. Адвокатът се изкашля и започна да чете. Когато стигна до мястото, където лорд Алстън признаваше Данте за свой внук и законен наследник, Лонсдейл скочи.\n— Какво! Невъзможно! Старецът не беше с ума си. Защо ще признава едно циганско копеле и ще го прави наследник, когато имаше мене?\n— Може би трябва сам да се запитате, милорд — отговори Данте. Лонсдейл го изгледа над дългия си нос, като че ли го смяташе за по-долен и от праха под краката си.\n— Вие сте само един крадлив циганин.\n— Крадлив цигански маркиз — напомни му Данте. — Моля, продължете господин Бартоломю.\n— Да, хм. На всеки от слугите си маркизът оставя сумата от петстотин лири и моли новия маркиз да задържи целия персонал.\n— Ами аз? — запита раздразнено Лонсдейл.\n— Маркизът ви оставя сумата хиляда лири годишно, по усмотрение на неговия наследник.\n— Какво? Това ли е всичко? Това е пародия, ужасна пародия.\n— Моля, позволете да продължа — изрече Бартоломю. — Маркизът знаеше, че ще се ядосате, но аз записах желанията му точно както ми ги продиктува.\n— Кога е имал време старият глупак да промени завещанието си? Срещна се с вас преди една година.\nДанте си пое дъх изненадан. Лонсдейл не би могъл да знае това, освен ако не беше следил маркиза.\n— Негова светлост промени завещанието си при последното си посещение в Лондон — обясни Бартоломю. — Нали разбирате, милорд, той следеше внука си през годините, погрижи се да му даде образование и го сметна достоен да стане негов наследник. Ако това ще ви накара да се почувствате по-добре, вие сте следващият, ако новият лорд Алстън се откаже от титлата.\n— Чух достатъчно! — изсъска Лонсдейл, ставайки. — Смятам да оспоря завещанието.\n— Можете да опитате — отвърна Бартоломю, вдигайки рамене, — но без никаква полза. Всички документи са в ред и са одобрени от краля и висшите съдилища в страната. Лорд Алстън беше стриктен. Той знаеше, че ще се опитате да оспорите завещанието, и взе предпазни мерки, за да го предотврати.\nБартоломю се обърна към Данте.\n— Очевидно вие и аз имаме единствените копия на документите, с които вие сте признат за внук и наследник на Алстън, милорд. Можете ли да ги представите?\nДанте извади документите от пояса си и ги сложи на бюрото.\n— Негова светлост ми ги даде, когато го посетих преди няколко дни. Каза ми, че може да ми потрябват, за да докажа самоличността си.\nЛонсдейл сграбчи документите и ги огледа бързо. Изруга и ги хвърли обратно на бюрото.\n— Единственият начин този циганин да има документите е ако е убил вуйчо ми и ги е откраднал.\nБартоломю го изгледа втренчено с присвити очи.\n— Вуйчо ви се самоуби.\n— Така беше — измърмори Лонсдейл. — Простете, че забравих.\nДанте застана нащрек. Небрежните думи на Лонсдейл го набелязаха като първи заподозрян за убийството.\n— Ако имате доказателства, като казвате, че дядо ми е бил убит, моля, споделете ги с нас, Лонсдейл.\n— Не! Не! Не знам нищо подобно. Говорех в гнева си. Можете ли да ме обвинявате? Току-що загубих всичко, което смятах за свое. Трябваше да бъда наследник на Алстън. Какво ще правя сега? Как ще се изправя пред обществото?\n— Хиляда лири на година не е незначително наследство — изтъкна Данте.\n— Напротив, ако вземете под внимание колко голямо е богатството на вуйчо Алстън. Всичко това сега е ваше, циганино. Надявам се да можете да му се радвате и да имате наследник, за да му го оставите ако не, ще стане мое.\n— Смятам да се погрижа много добре за себе си — отвърна Данте и се надигна.\nБеше цяла глава по-висок от Лонсдейл и два пъти по-едър. Лонсдейл трепна и се насочи към вратата. Грейсън я задържа отворена и я затръшна в мига, когато лордът излезе.\n— Той може сам да си намери изхода — изсумтя камериерът.\nДанте се обърна към персонала.\n— Знам, че петстотин лири са много пари и че някои от вас може би ще искат да напуснат, но ще ви бъда благодарен, ако останете. Не знам какво е да бъдеш маркиз и ще имам нужда от вашата помощ, за да се приспособя. Дори не зная на колко възлиза имуществото на покойния лорд Алстън. Кажете на Грейсън какви са вашите желания и ще се погрижа завещанието да бъде изпълнено.\nПрислужниците излязоха един по един, разговаряйки тихо за внезапния си късмет и за намеренията си. Грейсън излезе последен.\n— Няма да ви изоставя, милорд — каза той, преди да излезе и да затвори вратата.\n— Сигурно съм луд, за да приема такава отговорност. — И се отпусна на стола срещу Бартоломю. — Единственият път, когато се задържах на едно място за повече от няколко дни, бяха годините, които прекарах в училище, и ненавиждах всяка минута, изживяна там. Ще трябва да свикна. Надявам се да имате възможност да останете няколко седмици, за да ме запознаете с имуществата на дядо ми и с финансовите му инвестиции, господин Бартоломю.\n— Може би ще бъде най-добре да се върна в Лондон и да взема всички документи на имението, за да ги прегледате. Впрочем, лорд Алстън има надежден секретар. Господин Чемпиън сега е на посещение при болната си майка, но би трябвало скоро да се върне. Смъртта на негова светлост ще му дойде като шок, но той е лоялен и ще остане с вас, ако го искате.\nАдвокатът се прокашля.\n— Има и едно допълнение към завещанието, което нарочно не споменах досега. Помислих, че ще е най-добре да изчакам Лонсдейл да си тръгне, преди да ви осветля, макар че той знае за това.\nДанте се намръщи. Сега пък какво?\n— Това не ми изглежда обещаващо. Какво има?\n— Алстън имаше много добър приятел, граф, който почина преди няколко години. Графът има дъщеря, която сега живее с чичо си. Двамата приятели решиха, малко след като синът на Алстън, Александър, почина без наследници, че наследникът на Алстън, който и да е, ще се ожени за дъщерята на графа. Тъй като нямаше друг наследник, се предполагаше, че лорд Лонсдейл като наследник на Алстън ще се ожени за племенницата на сегашния лорд Парктън.\n— Да не би да искате да кажете, че се очаква да се оженя за жена, която не познавам, ако искам да получа наследството? За жената, която е трябвало да се омъжи за Лонсдейл?\n— В завещанието пише, че девойката трябва да се омъжи за наследника на Алстън. И това, милорд, сте вие. Когато лорд Парктън научи, че вие сте новият маркиз, той ще очаква да уважите желанията на лорд Алстън и да се ожените за неговата племенница. Това бе най-съкровеното желание на дядо ви — да се ожените за лейди Есме Харкорт, щом станете негов наследник. Ако решите да пренебрегнете желанието му, титлата и имуществата ще се върнат при лорд Лонсдейл — продължи Бартоломю. — Вие все пак ще наследите значителна сума. В светлината на това ново развитие може би ще предпочетете да се откажете от титлата, да вземете наследството и да си отидете. Лично аз смятам, че титлата може би ще е само бреме за вас. Може би трябва да се откажете и да оставите Лонсдейл да стане наследник.\n— Бях готов да приема титлата и отговорността, която върви с нея, но да взема съпруга е повече от това, за което съм се пазарил. Ами ако дамата откаже да се омъжи за мене?\n— Завещанието на лорд Алстън ясно казва, че трябва да се ожените за лейди Есме, за да го наследите.\n— Титлата е ваша, можете да я приемете, можете да не я приемете. Сигурен съм, че Лонсдейл с радост би взел дамата и титлата, ако не искате да приемете това предизвикателство.\nДанте се наежи. Нямаше да се обвърже, докато не говори с баба си и дядо си.\n— Трябва да говоря с Карлота и Шандор, преди да ви отговоря. Грейсън ще се погрижи за вас, докато ме няма. Ще поговорим пак на вечеря.


Особености на виетнамската кухня | Gotvach.bg\ngotvach.bg»Статии»Кулинария»Особености на виетнамската кухня\nВиетнамската кухня най-често се свързва с кучета и котки, но традиционните им вкусове съвсем не свършат до тук. Факт е, че кучешкото месо се смята за деликатес там, но пък не е единственото нещо, което може да опитате, ако искате традиционна виетнамска кухня. Доста по-особена е от нашата, основният продукт в ястията е оризът.\nПохапват се също и много морски дарове, най-често риба, която може да бъде приготвена по следните няколко начина – може да я видите печена, варена, пържена или солена. Колкото до ориза – той е част от кухнята по всякакъв начин – може да бъде основен продукт за ястието, може да бъде и само част от него или гарнитура.\nЗеленчуците са също на почит във виетнамската кухня, както и билките. Като месо споменахме вече кучешкото, но това съвсем не е всичко – месото може да бъде от много видове животни, като на трапезата често присъстват и различни насекоми.\nЗа десерт обикновено се сервират плодове, които най-често са – личи, манго, папая, помело, авокадо, ананас, питая и др.\nТоплинната обработка на храната не е много предпочитана. Колкото се може по-пресни неща, с по-малко готвене, с единствената цел да бъде здравословно – това е част от културата и кухнята.\nОризът, зеленчуците и морските дарове не биха били същите без тукашните любими подправки, които се използват. Продуктите се режат на едро, освен това е задължително да бъдат пресни, а прясно означава току-що закупени. Там хората пазаруват по няколко пъти на ден.\nОсобеното във виетнамската кухня е фактът, че тамошните хора са действително много капризни към това с какво се хранят, като определението „много капризни” произлиза от това, че българинът може да похапне сандвич с нещо „на крак”, виетнамците не ядат какво да е, отделят специално внимание на храненето и както стана ясно, предпочитат по-малко топлинна обработка.\nСервира се в малки чинии, но има много ястия на трапезата. Интересно, може би, ще ви се стори, че ако имате чинийка със сварени зеленчуци, до нея ще имате и купичка с бульона, където са се сварили зеленчуците – всичко се използва.\nВиетнамската кухня е много разнообразна, но не на начин на обработка на храната, а по скоро на вкусове и разнообразие – традиционната кухня на виетнамците доказва, че за да си угаждаш, не е необходимо да се храниш нездравословно.


Icon • 13 февруари 2016\nТи, кучко, ти, гореща до червено проклетнице, ти, хубава жено\nс чиста съвест се разровихме в мръсната кореспонденция на няколко известни личности. От онази, която обикновено свършва в ръцете\nХареса ми това, което извърши с ръка, станах по-горещ от ада… всичко, което правиш, ме нажежава като ада… изригвам към тавана… ти, кучко, ти, гореща до червено проклетнице, ти, хубава жено… ти породи нови стихове, нова радост и нови номера у едно старо куче. Обичам те, обичам космите на катеричката ти под пръстите ми, путчицата ти, която усещам влажна и топла под пръстите си; ти – права, облегната на хладилника, прекрасен хладилник имаш, косите ти оплетени се спускат диви, ето те, дива птица, дива си цяла, гореща, похотлива, чудотворна… въртя се подир главата ти, опитвам се да впримча езика ти в устата си, с езика си… бяхме в Бърбанк и бях влюбен, любов в ултрамарин, боже мили, богиньо проклета, остен мой и кучко моя, моя моямоямоя, тръпнеща, дишаща, с косми обточена путко райска, обичам те… също и твоя хладилник, впити и вплетени, а изваяната глава ни гледаше с циничната си, лиричната си, любовната си усмивчица…\nТова обичайно пиян, много надървен и с драматичен ляв наклон, старото куче Буковски пише до неговата Линда. Добавя също, че разтворените й крака му докарват сърцебиене, а влажните й устни го карат да сънува трупове. Тяхната връзка бележи началото на 70-те години и макар да не просъществува дълго, след нея остава красивото книжно тяло на едно чукане, най-добрият епистоларен акт и най-старият смс – писмото.\nПисмата на Буковски\nПисмата, които Чарлз изпраща до своята поетеса и скулпторка Кинг са надраскани на салфетки, стари сметки, написани са на машина, дорисувани са с химикалка и придружени с прекрасни алкохолни петна. Те ухаят на цигари и водка. Но най-вече на него. На старото куче, което я подмокря всеки път, когато тя се сети не за кривото му лице или увиснал корем. Линда си спомня ръцете и писмата. Писма, способни да докарат оргазъм и на най-святата грешница в историята. Писма, които за разлика от днешната бърза литература и бавен интернет, имат свойството да влюбват и да стигат до край – плътен, като семенна течност и черен, като мастило – край, любовно-драматичен. Такъв, какъвто може да съществува само на хартия.\nСлед горното писмо, няколко тайни срещи и горещи следобеди, на 15 май 1895 г. великият и непредсказуем Оскар Уайлд е осъден на две години каторжен труд за непристойно поведение и содомия. Уайлд прекарва две години в Редингската тъмница, а после е принуден да емигрира бързо и без изглед за завръщане. Причината е, че писателят се влюбва лудо в единствения син на маркиз Куийнсбъри – лорд Алфред Дъглас. Алфред е мечта за всяка дама, но и за всеки умен и находчив джентълмен, който вижда, че младият лорд има по-специално отношение към любовта. Той я предпочита бисексуална, а когато пред него се изправи истински омайник като Уайлд, желанията му стават строго хомосексуални. Уайлд дълго омайва жертвата си. Той посещава Алфред в имението им под предлог, че му показва истинските висоти в английската литература, а младежът превъзбудено го следва. И при малките им разходки край езерото и между алеите на близката гора, където разменят страстни целувки и още по-страстно проникване в истинските литературни тайнства. При дългите им раздели любовта им вирее само на хартия и точно тези забранени писма им изиграват лоша шега.\nНе ни разбират. Аз чувствам, че само с теб съм в състояние да сторя каквото и да било. Да преизградя разрушения си живот, а сетне нашето приятелство и нашата любов ще имат друг смисъл пред света. Бих желал да не сме се разлъчвали,\nпише Оскар до Алфред почти веднага след заминаването си. Червените восъчни печати на писмата им обаче се отварят ловко и с ютия от перачката в огромното имение на лорд Дъглас, а след това бързо се занасят на баща му – маркиза. Куийнсбъри трудно вярва, че красивият му син толкова наивно и лековато се е хванал в примката на стария прелъстител Уайлд и прави всичко възможно, за да спре извращенията на писателя. Бащата не подозира, че така още по-силно разгаря вече наличната любов. След 1895 г. всички писма, които пристигат в имението на маркиза, независимо до кого са адресирани, биват изсипвани на купчина в двора и изгаряни до последния лист. За назидание, а и за да разбере Алфред, че не можеш да обичаш, когото си искаш, пък камо ли да го декларираш в срамни писма. Писма, които предават и оскверняват семейната чест. Писма за изгаряне и за нищо друго.\nДобре, че императорът на Франция не се прибира по-рано, за да отвори вратата на бившата любовницата на своя приятел граф Пол Бар – Жозефина дьо Боарне. Настоящата съпруга на Бонапарт е актриса с две деца и с доста екзотично минало, но въпреки всичко тя влиза във висшата клика на Франция, защото Наполеон се влюбва до полуда в дългите й крака и непристойно поведение. Миналото й го възбужда, а погледите й го карат да иска още и още. Жозефина обаче не чака тихо в покоите си своя благоверен. Тя не обича да стои там сама. Не й допада да съблича сама и луксозните рокли, подарени й от Бонапарт. В целия двор се говори, че императрицата организира дискретни оргии, в които участие взимат дори офицери от личната гвардия на съпруга й. Въпреки това, той не спира да я обича и да й пише. Писмата, които Бонапарт изпраща до Жозефина, са стотици. Наполеон пише всеки ден, понякога й и по два пъти, а хартия за безценната кореспонденция пристига дори от Далечния Изток. Любовта им все пак не устоява и през 1810 г. двамата се развеждат. Причината е, че Жозефина не е била достатъчно мръсна в думите и писмата, а в делата, и то най-често при отсъствието на съпруга си.\nПоследното нещо, за което се тревожи една друга дама след императрицата, е мръсния си език. Тя го има и използва в изобилие, знаейки, че той е и най-силното й оръжие, но и най-големият й предател. Езикът на американска писателка Анаис Нин е горещ като нажежено желязо. Той й носи световна слава, но и много затворени врати от консервативното и висше общество, което рядко обича мръсните чаршафи от спалнята му да излизат наяве, а още повече – да се описват с еротични подробности и то в книги.\nВъпреки това френските корени на Анаис не й дават мира. Тя вижда секс във всичко, а еротичните й романи и разкази вълнувати най-примерните домакини във всички щати – от Вашингтон до Джорджия. Положението излиза наистина от контрол, когато Нин се влюбва в единствения и неповторим Хенри Милър. Милър посещава Париж през 1932 и именно там среща непокорната и запленяваща Анаис. Косите й са черни като смърт, а тялото й пулсира като бездна. Милър веднага я пожелава. Иска да е около, до и в нея. Представя си как я обладава, вижда навсякъде щръкналите й гърди и дълги мигли. Иска постоянно да я усеща. Полудява от страст, от възбуда. Тя също е тежко болна. Боледува по думите, запетайките и пълния член на Хенри във всяко изречение. Тя знае само един начин да му каже какво изпитва, какво бушува в нея и започва най-старата игра на света. Да спи с него и да му пише. Денонощно и безпощадно. До кръв и край, до обич и обратно.\nО, Хенри, как ме разтърси сутринта твоето писмо! Щом го поех в ръце, ме заляха всички потискани чувства. Само допирът до него породи у мен същото вълнение, както когато ме прегърна и цяла потънах в обятията ти. Досещаш се какво изпитах при прочита му. Ти си намерил всичките думи, способни да достигнат право до сърцето ми и да ме завладеят – и бях мокра и тъй нетърпелива, че ще сторя всичко, за да си спестим дори един-едничък ден. Аз ти принадлежа. Ще изживеем една седмица, за каквато не сме си и мечтали. Термометърът ще се пръсне. Искам пак да усещам тласъците ти вдън мен, да чувствам как кръвта ми се сгорещява и тече по-бързо в жилите ми, да осезавам бавния, гальовен ритъм, а после, внезапно – мощните удари; и възбудата, когато спираш и чувам звука от капещия кран на чешмата… и как тръпнеш в устата ми, Хенри. О, Хенри, непоносимо ми е да ти пиша – искам те, като луда те искам. Искам широко да разтворя крака, разтапям се, треперя. Искам с теб да направм тъй безумни неща, че не намирам думи да ги изразя.\nНапоследък е февруари – месец за вино и любов. Месец, в който писмата вече ги няма. Оргазмите още са тук, но неописани, неизпратени и без марки. Вече никой не ги облизва, не им слага печати и не ги полива с мастило. Хартията е фригидната дама на новото време. Хартията е безнадеждно девствена и няма изгледи това да се промени. Мръсната любов обича чисти чаршафи. Обича и някой да й го слага без клавиатура, без рингтон и без seen. Мръсната любов отчаяно се нуждае от бяла хартия и свършване. Свършване до кръв и край. С писма до поискване. Писма за изгаряне.\nАнаис Нин коренспонденция красота любов любовно писмо Михаела Самарджиева Наполеон Бонапард Оскар Уайлд писма романтика секс страст февруари Хенри Милър Чарлз Буковски щастие\nVIVACOM ПИСМО #23


България безпощадна и срещу Испания на Евроволей! (СНИМКИ И ВИДЕО) - DC news\n72-годишен мъж загина при пожар в Калофер - преди 9 часа\nПроцентът на положителните тестове за коронавирус остава над 6, починалите са 10 души - преди 11 часа\nВремето: Слънчево и топло следобед - преди 12 часа\nЩедрост, това е кодът на днешния ден – хороскоп за 12 септември - преди 11 часа\n10-минутен тест показва има ли проблем с белия дроб след Ковид инфекция - преди 6 часа\nСветовноизвестният китарист Арно Дюмон: България е съкровище, интригуват ме сложните ритми на нейната музика - преди 2 часа\nВалери Божинов: Съжалявам, че не станах като Стоичков (ВИДЕО) - преди 4 часа\nБерое взе на проби отпратен от „Лаута“ - преди 5 часа\nДублиращият тим на Ботев загуби с 0:2 от Етър - преди 8 часа\nЛоко 2 с класика срещу Димитровград - преди 8 часа\nКвалификантката Ема Радукану спечели US Open при жените (ВИДЕО) - преди 7 часа\nБългария безпощадна и срещу Испания на Евроволей! (СНИМКИ И ВИДЕО)\n21.08.2021 Автор: DC News\n„Лъвиците“ разбиха испанките с 3:0, утре излизат срещу Германия\nЖенският национален отбор на България продължи вихрения си старт на Европейското първенство в Пловдив. След разгромно 3:0 (25:12, 25:19, 25:21) над Гърция в първия мач съботната вечер се превърна в спектакъл със същия резултат срещу Испания. Нашите маршируват безпроблемно в турнира, но утре е първият голям тест срещу Германия от 19 ч. Бундестимът е с победа и загуба досега. От отборите в група „В“ няма по-убедителен от нашия на този етап.\nВалери Божинов: Съжалявам, че не станах като Стоичков (ВИДЕО)\nБерое взе на проби отпратен от „Лаута“\nЛоко излиза за първа победа срещу вдъхновен Левски (ВИДЕО)


Страна БГ Форум • Виж темата - Професионални преводи от руски на български и от български..\nСтрана БГ Форум ‹ Общи теми ‹ Хайд парк\nПрофесионални преводи от руски на български и от български..\nтеми на участниците\nот strana » 08 Юли 2009, 08:52\nПрофесионални преводи от руски на български и от български на руски.\nЗащо ще Ви е изгодно да ползвате услугите ни?\nНяма минимален брой страници.\nПриемаме файлове във формати .doc, .txt и .xls, също така превеждаме и уеб-страници.\nЦената е 5 евро за една страница (в зависимост от системата за разплащане може в левове, рубли или долари).\nРазплащането може да се извърши чрез ePay.bg, PayPal (кредитни и дебитни карти), MoneyBookers и WebMoney.\nКакво включва цената за превод?\nЦената за 1 страница включва самия превод, проверка от редактор-специалист в съответната област, а също така форматиране в Word. Ако преводът изисква допълнителни работи по набиране или разпознаване на текста, то стойността на поръчката може да нарастне в зависимост от сложността и обема.\nКак самостоятелно да изчислим стойността на превода?\nПисменият превод се брои по страници. 1 стандартна страница съдържа 1800 знака, включително шпациите. За да сметнете броя на страниците, можете да се възползвате от текстовия редактор MS Word.\nКолко време отнема преводът?\nСтандартната скорост на превода е 6-10 страници на ден в зависимост от сложността на текста и посоката на превода + още 1 ден за организация на преводния процес.\nПлащането може да се извърши по банков път, чрез ePay.bg, PayPal, MoneyBookers или WebMoney.\nКак мога да поръчам превод?\nПърво, трябва да ни изпратите превода за оценка по ел. поща на translate@rusbg.com . Трябва да посочите данни за контакт, спецификата на превода, както и желания срок. Нашите специалисти ще се свържат с Вас в най-кратки срокове.\nКак мога да получа готовия превод?\nГотовият превод се изпраща на поръчителя по мейл.\nИзползвате ли машинен превод?\nНе. Не използваме машинен превод, тъй като той не е предназначен за професионално ползване и не може да осигури приемливо качество на превода.\nМоже ли да направите тестов превод?\nАко обемът на поръчката надхвърля 50 страници, то можем да направим безплатен пробен превод на една условна страница.\nНазад към Хайд парк


„Подемос” внесе вот на недоверие срещу испанския премиер Мариано Рахой - News.bg\nИспанската партия срещу строгите мерки за икономии "Подемос" внесе вот на недоверие срещу премиера Мариано Рахой, съобщава Ройтерс.\nПартия "Подемос", която спечели около 1/5 от гласовете на проведените избори през миналата година, няма достатъчно депутати за категоричен успех.\nВ неделя социалистите ще изберат между Педро Санчес, който най-близо стои до "Подемос" в позицията си срещу премиера, и Сусана Диас - умерен социалист, който изчисти пътя за победата на Рахой на парламентарния вот през октомври.\nОт "Подемос" обявиха, че вотът е протест срещу Народната партия и използваните от управляващите държавни средства и институции в полза на интересите си.\nИма сериозна алтернатива на Народната партия. Алтернатива, която уважава човешките права и демокрация, която не толерира авторитарни и корупционни практики, каза говорител на "Подемос" след внасянето на вота.\nИспанският премиер: Няма да свиквам предсрочни избори\nКриза в Испания – вот на недоверие след осъждането на управляващите в корупция\nОт „Сиудаданос” обявиха, че няма да подкрепят вота на недоверие срещу испанския кабинет\nВМРО-ДПМНЕ внася вот на недоверие срещу правителството на Заев\nНачало / По света / „Подемос” внесе вот на недоверие срещу испанския премиер Мариано Рахой


49-годишен загина, затрупан в рудник - Последни Новини от DNES.BG\n49-годишен загина, затрупан в рудник\nИнцидентът е станал в смолянското село Ерма река\n25 юни 2015 12:27, Веселина Йорданова\n49-годишен работник от Златоград почина, след като беше затрупан в рудник в село Ерма река, съобщиха от полицията.\nСигналът за инцидента е получен вчера в 21.10 часа.\nПри извършване на товарна дейност в участък "Андрово" са затрупани двама работници - 43-годишен мъж от село Аламовци, община Златоград и 49-годишен мъж от Златоград.\nНа място е починал 49-годишният работник, а другият е настанен в МБАЛ-Смолян с множество контузно-охлузни рани, без опасност за живота.\nМестопроизшествието е посетено от дежурна оперативна група при Районно управление „Полиция”-Златоград, за случая е уведомена Окръжна прокуратура – Смолян и е образувано следствено дело.\nОще по темата: Златоград\nКъм цъкналия минус,да ти изсъхне пръстчето.\nБойко нема да загине така


Как хората над 50 години да се наслаждават на живота | LifeStyle Framar.bg\nНазад | Начало Лайфстайл За свободното време Живот и Ум Как хората над 50 години да се наслаждават на живота\nИма полезна класификация на задачите: важни и неотложни - какво трябва да направите веднага и какво е важно за вас. Незначителни, но спешни - рутинни, често свързани с домакинството въпроси, които трябва да впишете в графика си. Незначително и не спешно - ненужни, несъществени дейности. Важно и не спешно - това, което е интересно за вас, но за което никога нямате достатъчно време. Например рисуване, изучаване на чужд език, танци или пътуване.\nМаршрутът от точка А до точка Б трябва да се избягва. Експертите, изучаващи мозъчната дейност, препоръчват периодично да променяте посоката си на движение. Мозъчните неврони нямат способността да образуват нови връзки в стари ситуации, така че е добре да задействате мозъка си.\nНяма значение как поддържате мозъка си активен. Можете да правите всичко - да играете шах, да плувате, да бродирате или каквото си искате; всичко, което е важно, е да направите нещо ново. Този принцип е валиден за всяка възраст, но след навършване на 50 години е от съществено значение за поддържане на мозъка.\nАко не сте щастливо омъжен/а след 50 години то най-вероятно вие търсите любовта, след като сте я изгубили поради някаква причина. Никога не преставайте да я търсите. Никога не е късно за любов. И едно предложение: Брад Пит (53) отново е свободен.\nБъдете реалисти - изисквайте невъзможното. Ако в младостта си сте нямали достатъчно смелост и вътрешна сила, след 50 години е подходящият момент да постигнете нещо изключително.\nКоментари към Как хората над 50 години да се наслаждават на живота\nКоментирайте "Как хората над 50 години да се наслаждават на живота"\nпреди 101 дни, 14 часа и 33 мин.